ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-5022/6-2019

Обреновац, 11.01.2019. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 1761/2018 (3000/1702/2018), за набавку „Поправка и замена изолације постројења и уређаја на блоковима А1, А2 и А3 у ТЕНТ-А и на осталим блоковима по налогу Наручиоца“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 6.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Захтевом за додатним појашњењима заинтересованог лица, указано је наручиоцу да је у оквиру дела конкурсне документације 3. „Техничке спецификације“,„ТЕХНИЧКЕ КАРАКТЕРИСТИКЕ МИНЕРАЛНЕ ВУНЕ“ захтевано је да иста испуњава захтеве одређених стандарда у оквиру својих карактеристика, те да су стандарди који су наведени у том делу конкурсне документације повучени и исти се не могу више користити, па јетражено од наручиоца да измени конкурсну документацију и избрише наведене неважеће стандарде из исте.

На тај захтев за додатним појашњењима, наручилац је дао следећи одговор који је објављен дана 08.01.2019. године на Порталу јавних набавки: „Наручилац ће променити конкурсну документацију и усагласити карактеристике према актуелним стандардима“.

Четвртом изменом конкурсне документације, објављеном на Порталу јавних набавки дана 08.01.2019. године, наручилац је избрисао неважеће стандарде на које је указало заинтересовано лице и изменио оспорени део конкурсне документације 3. „Техничке спецификације“, тако што је навео важеће стандарде за техничке карактеристике које су захтеване. Међутим, иако је навео важеће стандарде, одређене техничке карактеристике садрже параметре који, вероватно техничком омашком у сачињавању четврте измене конкурсне документације, нису у складу са тим, сада важећим стандардима, односно погрешно су пренети у конкурсну документацију из важећих стандарда, иако је наручилац одговорио да ће усагласити карактеристике према актуелним стандардима.

У том смислу, а како би биле отклоњене недоумице приликом будућег вршења стручне оцене понуда, а пре свега приликом сачињавања понуда, потребно је да наручилац појасни предметни део конкурсне документације, где је дошло до очигледне техничке грешке приликом уписивања.

Наиме, у оквиру четврте измене конкурсне документације, наведено је:

„I Минерална вуна у облику јастука једнострано прошивеног поцинкованом жицом на меркур плетиву од поцинковане жице.

- Температура примене (T) min 680 C према SRPS EN 14706

- фактор отпора дифузији водене паре >1 према SRPS EN 12086“

**Потребно је да наручилац појасни конкурсну документацију у овом делу, те да потврди да је захтевано следеће:**

**- Температура примене (T) min 660 C према SRPS EN 14706,**

**- фактор отпора дифузији водене паре 1 према SRPS EN 12086.**

Такође, у оквиру четврте измене конкурсне документације, наведено је:

„II Гранулисана минерална вуна за изолацију турбина

- фактор отпора дифузији водене паре > 1 према SRPS EN 12086“

**Потребно је да наручилац појасни конкурсну документацију у овом делу, те да потврди да је захтевано следеће:**

* **фактор отпора дифузији водене паре 1 према SRPS EN 12086.**

Дакле, наручилац је правилно одредио важеће стандарде у овом делу конкурсне документације али је одређене параметре из стандарда технички погрешно пренео из стандарда у измену конкурсне документације (уместо 660C наведено је 680 C у делу I, док је у делу I и II уместо 1, погрешно уписано > 1), па је потребно појашњењем конкурсне документације потврдити да су вредности које је навело заинтересовано лице тачне и у складу са захтеваним важећим стандардима, те да је потребно припремати понуде у складу са тим појашњеним параметрима, како и прописују важећи стандарди.

**ОДГОВОР 1:**

Наручилац је сагласан са примедбом заинтересованог лица и у складу са тим ће изменити конкурсну документацију.

*У складу са наведеним појашњењима Комисија ће израдити измене документације и исте објавити на Порталу јавних набавки и интернет страници Наручиоца.*

*Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те* ***у случају да продужи рок****, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.*